**Ministerstvo vnútra Slovenskej republiky**

ako sprostredkovateľský orgán pre

**Operačný program Kvalita životného prostredia**

**vyhlasuje**

**výzvu na výber odborných hodnotiteľov**

**žiadostí o nenávratný finančný príspevok**

**z Európskeho fondu regionálneho rozvoja pre:**

**Prioritnú os 3:**

Podpora riadenia rizík, riadenia mimoriadnych udalostí a odolnosti proti mimoriadnym udalostiam ovplyvneným zmenou klímy

**Investičnú prioritu 1 Prioritnej osi 3:**

Podpora investícií na riešenie osobitných rizík, zabezpečiť predchádzanie vzniku katastrof a vyvíjanie systémov zvládania katastrof

**Špecifický cieľ 3.1.1:**

Zvýšenie úrovne pripravenosti na zvládanie mimoriadnych udalostí ovplyvnených zmenou klímy

**Špecifický cieľ 3.1.3:**

Zvýšenie efektívnosti manažmentu mimoriadnych udalostí ovplyvnených zmenou klímy

**Dátum vyhlásenia výzvy: 31.08.2018**

**Dátum uzávierky výzvy: 30.11.2018**

**Kritériá na výber odborných hodnotiteľov pre hodnotenie žiadostí o nenávratný finančný príspevok v programovom období 2014 - 2020**

**Prioritná os 3:**

Podpora riadenia rizík, riadenia mimoriadnych udalostí a odolnosti proti mimoriadnym udalostiam ovplyvneným zmenou klímy

**Investičná priorita 1 Prioritnej osi 3:**

Podpora investícií na riešenie osobitných rizík, zabezpečiť predchádzanie vzniku katastrof a vyvíjanie systémov zvládania katastrof

**Špecifický cieľ 3.1.1:**

Zvýšenie úrovne pripravenosti na zvládanie mimoriadnych udalostí ovplyvnených zmenou klímy

**Špecifický cieľ 3.1.3:**

Zvýšenie efektívnosti manažmentu mimoriadnych udalostí ovplyvnených zmenou klímy

**Kritériá na výber odborných hodnotiteľov:**

* bezúhonnosť,
* vysokoškolské vzdelanie,
* prax v oblasti integrovaného záchranného systému, civilnej ochrany, krízového riadenia, záchranárskej činnosti alebo v inej oblasti súvisiacej s predmetom odborného hodnotenia, resp. pedagogická, poradenská alebo konzultačná prax v predmetnej oblasti[[1]](#footnote-2).

**Náležitosti potrebné na výber uchádzača na pozíciu odborného hodnotiteľa**

Každý uchádzač, ktorý spĺňa kritériá na výber odborných hodnotiteľov, musí predložiť minimálne nasledovnú dokumentáciu:

1. **Žiadosť o zaradenie do zoznamu odborných hodnotiteľov** žiadostí o nenávratný finančný príspevok predložených v rámci Prioritnej osi 3, Špecifického cieľa 3.1.1 a Špecifického cieľa 3.1.3 Operačného programu Kvalita životného prostredia (Príloha č. 1 tejto výzvy).
2. **Životopis** vo forme Europass (Príloha č. 2 tejto výzvy), s uvedením praxe v oblasti integrovaného záchranného systému, civilnej ochrany, krízového riadenia, záchranárskej činnosti alebo v inej oblasti súvisiacej s predmetom odborného hodnotenia, resp. pedagogickej, poradenskej alebo konzultačnej praxe v predmetnej oblasti, a to v rozsahu mesiac/rok začatia a mesiac/rok ukončenia vykonávanej činnosti, ak bola činnosť ukončená, a to v príslušnej časti životopisu.
3. **Súhlas so spracovaním osobných údajov** podľa zákona č. 18/2018 Z. z. o ochrane osobných údajov a o zmene a doplnení niektorých zákonov (Príloha č. 3 tejto výzvy).
4. **Doklad o vzdelaní** **-** kópia diplomu preukazujúceho vysokoškolské vzdelanie, resp. iného relevantného dokladu.
5. **Výpis z registra trestov** nie starší ako 3 mesiace ku dňu jeho predloženia.
6. **Referencie od zamestnávateľa,** odberateľa služieb, alebo objektívne overiteľné referencie (ak relevantné).
7. **Súhlas so zverejnením informácií** (Príloha č. 4 tejto výzvy).
8. **Ďalšie prílohy -** kópie dokumentov (ak relevantné) **-** napr. doklady o odbornej spôsobilosti v oblasti súvisiacej s predmetom odborného hodnotenia, doklady preukazujúce skúsenosti s odborným hodnotením projektov financovaných z fondov Európskej únie, doklady preukazujúce skúsenosti s projektovým manažmentom projektov financovaných z fondov Európskej únie, príp. iné relevantné certifikáty, pričom dokumenty musia byť platné ku dňu ich predloženia – predloženie predmetných dokumentov je odporúčané na podporu informácií uvedených v životopise.

**Spôsob overenia kritérií na výber odborných hodnotiteľov:**

* kritérium **bezúhonnosť** overí sprostredkovateľský orgán na základe predloženého výpisu z registra trestov, nie staršieho ako 3 mesiace ku dňu jeho predloženia (zamestnanci, ktorí sú povinní v zmysle platných právnych predpisov preukázať svoju bezúhonnosť svojmu zamestnávateľovi výpis z registra trestov nepredkladajú);
* kritérium **vysokoškolské vzdelanie** overí sprostredkovateľský orgán na základe predloženého dokladu o vzdelaní (kópie diplomu preukazujúceho vysokoškolské vzdelanie, resp. iného relevantného dokladu);
* kritérium **prax** v oblasti súvisiacej s predmetom odborného hodnotenia overí sprostredkovateľský orgán na základe predloženého životopisu a prípadne predložených referencií a/alebo iných dokumentov preukazujúcich požadovanú prax.

**Ďalšie informácie**

Príslušné náležitosti k výberu uchádzača na pozíciu odborného hodnotiteľaa zaradeniu do databázy odborných hodnotiteľov je uchádzač povinný zaslať v písomnej forme **v termíne do 30.11.2018** na adresu:

*Ministerstvo vnútra Slovenskej republiky*

*Sprostredkovateľský orgán pre OP KŽP*

*sekcia európskych programov*

*odbor adaptácie na klimatickú zmenu*

*Panenská 21*

*812 82 Bratislava*

Obálku je potrebné označiť nápisom: „Odborný hodnotiteľ“.

Pre posúdenie splnenia podmienky doručenia žiadosti o zaradenie uchádzača na pozíciu odborného hodnotiteľa v lehote určenej výzvou je rozhodujúci dátum odovzdania žiadosti na prepravu (dátum pečiatky pošty, príp. kuriérskej služby), resp. dátum osobného doručenia žiadosti v pracovné dni v čase od 7:30 do 15:30 na vyššie uvedenú adresu.

**Kontakt pre bližšie informácie k výzve na výber odborných hodnotiteľov žiadostí o nenávratný finančný príspevok:** [vyber.adapt@minv.sk](mailto:zuzana.krupova2@minv.sk)

Vzhľadom na možnosť zneužitia informácií uvedených v žiadosti o nenávratný finančný príspevok a jej prílohách, ako aj v záujme vylúčenia zaujatosti v priebehu hodnotenia žiadosti o nenávratný finančný príspevok, sú odborní hodnotitelia povinní pri podpise Dohody o vykonaní práce, resp. pred začatím procesu odborného hodnotenia podpísať *Čestné vyhlásenie o nestrannosti, zachovaní dôvernosti informácií a vylúčení konfliktu záujmov.*

Zároveň sú odborní hodnotitelia pred začatím procesu odborného hodnotenia povinní podpísať *Čestné vyhlásenie o oboznámení sa programovými dokumentami relevantnými pre oblasť odborného hodnotenia* a to najmä s Operačným programom Kvalita životného prostredia, Kritériami pre výber projektov Operačného programu Kvalita životného prostredia, Príručkou pre odborných hodnotiteľov žiadostí o nenávratný finančný príspevok Operačného programu Kvalita životného prostredia pre oblasti podpory: Prioritná os 3 (špecifický cieľ 3.1.1 a špecifický cieľ 3.1.3) ďalšími metodickými dokumentami v danej oblasti.

Prílohy:

1. Formulár Žiadosti o zaradenie do zoznamu odborných hodnotiteľov žiadostí o nenávratný finančný príspevok predložených v rámci Prioritnej osi 3, Špecifického cieľa 3.1.1 a Špecifického cieľa 3.1.3 Operačného programu Kvalita životného prostredia.
2. Formulár životopisu vo forme Europass.
3. Súhlas so spracovaním osobných údajov.
4. Súhlas so zverejnením informácií.

1. V zmysle Metodického pokynu CKO č. 29 k výberu odborných hodnotiteľov sprostredkovateľský orgán umožní odborné hodnotenie žiadosti o poskytnutie nenávratného finančného príspevku s výškou nenávratného finančného príspevku nad 5 miliónov eur iba odbornému hodnotiteľovi, ktorý má prax v požadovanej oblasti najmenej desať rokov. [↑](#footnote-ref-2)